Document ID: 31981R3149

31981R3149
L 314/5
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕИО) № 3149/81 НА КОМИСИЯТА
от 30 октомври 1981 година
относно класирането на стоки в подпозиция 38.19 Т от Общата митническа тарифа
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Регламент (ЕИО) № 97/69 на Съвета от 16 януари 1969 г. относно мерките, които трябва да бъдат взети за еднаквото прилагане на номенклатурата на Общата митническа тарифа (1), последно изменен с Акта за присъединяване на Гърция, и по-специално член 3 от него,
като има предвид, че за еднаквото прилагане на Общата митническа тарифа е необходимо да се приемат разпоредби относно класирането в тарифата на продукт, съставен от D-глюцитол (сорбитол), съдържащ една хилядна част 1,2-бензизотиазол-3-он 1,1-диоксид (захарин),
като има предвид, че подпозиция 38.19 Т от Общата митническа тарифа, приложена към Регламент (ЕИО) № 950/68 на Съвета (2), последно изменен с Регламент (ЕИО) № 3002/81 (3), се отнася до D-глюцитол (сорбитол), различен от описания в подпозиция 29.04 С III,
като има предвид, че съгласно бележка 1, буква а) от глава 29 в тази глава се класират само органични съединения с определен химичен състав, представени самостоятелно, и че добавката на една хилядна част от 1,2-бензизотиазол-3-он 1,1-диоксид (захарин) не позволява въпросният продукт да бъде считан за самостоятелно представено съединение,
като има предвид, че поради липса на по-специфична позиция, този продукт трябва да бъде класиран в позиция № 38.19 като химически продукт, неупоменат, нито включен другаде; като има предвид, че в рамките на позиция № 38.19 следва да се избере подпозиция 38.19 Т,
като има предвид, че мерките, предвидени в настоящия регламент, са в съответствие със становището на Комитета по номенклатурата на Общата митническа тарифа,
ПРИЕ НАСТОЯЩИЯ РЕГЛАМЕНТ:
Член 1
Продуктът, съставен от D-глюцитол (сорбитол), съдържащ една хилядна част 1,2-бензизотиазол-3-он 1,1-диоксид (захарин), се класира в подпозиция 38.19 Т от Общата митническа тарифа:
38.19
Химични продукти и препарати на химическата промишленост или на свързаните с нея промишлености (включително смесите от естествени продукти), неупоменати, нито включени другаде; остатъчни продукти от химическата или свързаните с нея промишлености, неупоменати, нито включени другаде:
Т.
D-глюцитол (сорбитол), различен от този, описан в подпозиция 29.04 С III.
Член 2
Настоящият регламент влиза в сила на четиридесет и втория ден след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 30 октомври 1981 година.

Labels: 3
1